*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*160. számú előterjesztés*

Bátaszék Város Önkormányzat Képviselő-testületének 2025. augusztus 27-én

16 órakor megtartandó rendkívüli ülésére

Döntés a Bátaszéki Városi Sport Kör rendkívüli támogatásáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Dr. Beke-Buzás Zsófia kirendeltségvezető    **Törvényességi ellenőrzést végezte:** Takaróné dr. Mihó Beatrix aljegyző  **Tárgyalja:**  KOIS Bizottság 2025.08.26.  PG Bizottság 2025.08.27. |

**Tisztelt Képviselő- testület!**

A Bátaszéki Városi Sport Kör Karate Szakosztálya 300.000 Ft összegű rendkívüli támogatási kérelemmel fordult az Bátaszék Város Önkormányzatához. A megkeresés szerint a támogatást az alábbiakra fordítanák: (1) 240.000 Ft-ot a szakosztály 10+4 fős csapatának két kisbusszal történő oda-vissza utazására (üzemanyag- és útdíjköltségek fedezetére) a 2025. októberében, Olaszországban tartandó Wado-Kai Európa-bajnokságon való részvétel érdekében; (2) 60.000 Ft-ot Hefner Zsófia korosztályos világbajnoki bronzérmes versenyző felkészülésével kapcsolatos többletköltségek (kvalifikációs versenyeinek nevezési költségei) részbeni fedezésére.

Az egyesület a Wado-kai EB-ken az elmúlt években stabilan eredményes: szinte minden évben, a legtöbb csapattag éremmel tér haza – legutóbb Ciprusról, korábban Belgiumból és Észak‑Macedóniából is. A mostani szereplés városunk hírnevét és a helyi utánpótlás-nevelést egyaránt erősítené.

Hefner Zsófia korosztályos világbajnoki bronzérmes versenyző 2025-ben több kvalifikációs versenyen és edzőtáborban vesz részt, mely a 2026 feburári EKF kosztályos Európa Bajnokságra jelenthet kijutást, melyre minden korosztályból egy versenyzőt delegálhat az adott ország egy súlycsoportban. Ez mindösszesen kb. 28-30 fiatalt érint a teljes hazai korosztályos karate társadalomból.

A felkészülési nevezési díjak, utaztatás és szállás együttesen számottevő többletkiadást jelentenek az egyesületnek.

Az előterjesztés mellékletét képezi a Bátaszéki Városi Sport Kör kérelme (1. számú melléklet), amely részletes előzetes költségbecslést is tartalmaz.

Kérjük a Tisztelt Képviselő-testületet, hogy támogassa az alábbi határozati javaslatot.

***H a t á r o z a t i j a v a s l a t :***

**a Bátaszéki Városi Sport Kör rendkívüli támogatására**

Bátaszék Város Önkormányzata Képviselő-testülete

1. a Bátaszéki Városi Sport Kör részére – a 2025. októberében, Olaszországban tartandó Wado-Kai Európa-bajnokságon való részvétele érdekében a kiutazás és a felkészülés költségeihez, illetve Hefner Zsófia korosztályos világbajnoki bronzérmes versenyző felkészülésével kapcsolatos többletköltségek részbeni fedezésére - 300.000 Ft vissza nem térítendő támogatást biztosít az önkormányzat 2025. évi költségvetésének általános tartalék keret terhére;
2. felhatalmazza a polgármestert a támogatási szerződés aláírására.

*Határidő:* 2025. szeptember 15.

*Felelős*: Kondriczné dr. Varga Erzsébet jegyző

*(a határozat megküldéséért)*

Dr. Bozsolik Róbert polgármester

*(a támogatási szerződés aláírásáért)*

*Határozatról értesül*: BVSK

Bátaszéki KÖH Pénzügyi Iroda

irattár